stanford-oval/wikipedia huggingface dataset:
מונסקין
קריירה > פריצת דרך ויציאת אלבום הבכורה

ב-24 בנובמבר 2017 הוציאה מונסקין את סינגל הבכורה שלה, "Chosen". הסינגל יצא לאור על ידי חברת התקליטים "סוני מיוזיק", והגיע למקום השני במצעד הסינגלים האיטלקי. הסינגל נכלל במיני-אלבום הראשון של הלהקה, שיצא לאור בדצמבר 2017. המיני-אלבום הוסמך לפלטינה על ידי איגוד תעשיית ההקלטות האיטלקי. ב-23 במרץ 2018, הלהקה הוציאה לאור את הסינגל הראשון שלה בשפה האיטלקית, "Morirò da re". ב-26 באוקטובר 2018, הלהקה הוציאה את אלבום הבכורה Il ballo della vita. האלבום הגיע למקום ה-26 במצעד האלבומים השווייצרי ולמקום הראשון במצעד האלבומים האיטלקי. האלבום מכר כ-150,000 עותקים באיטליה, והוסמך לפלטינה משולשת.
קריירה > פסטיבל סן רמו, Teatro d'ira: Vol. 1 ותחרות הזמר של האירוויזיון

ב-5 במרץ 2021 זכתה הלהקה בקדם האיטלקי לאירוויזיון 2021 עם השיר "Zitti e buoni". לאחר הניצחון בפסטיבל הכריזה הלהקה כי תוציא את אלבום האולפן השני שלה Teatro d'ira: Vol. 1, ב-19 במרץ 2021.
ב-22 במאי הופיעה הלהקה בגמר תחרות האירוויזיון ברוטרדם וזכתה בו. במהלך השידור, צולם סולן הלהקה כשהוא רוכן לעבר השולחן בחדר הירוק, ונחשד על ידי התקשורת כמי שצרך סמים. אולם, לאחר בדיקת הצילומים השונים מהאירוע, ולאחר שסולן הלהקה ביצע בדיקת סמים באיטליה, הודיע איגוד השידור האירופי כי לא נעשה שימוש בסמים בחדר הירוק וכי הם "רואים את הנושא כסגור".
לאחר התחרות נכנסו שירי האלבום Teatro d'ira: Vol. 1, דוגמת "Zitti e buoni",‏ "I Wanna Be Your Slave" ו-"Coraline" למצעדי הסינגלים ביבשת אירופה, ומחוצה לה.‏ "I Wanna Be Your Slave" ו-"Zitti e buoni" אף הגיעו לעשירייה הפותחת של מצעד הבילבורד הוט 100 בארצות הברית. בנוסף, "Zitti e buoni" היה לשיר האיטלקי הראשון מזה 30 שנים שהגיע לעשרים השירים הפותחים במצעד הסינגלים הבריטי, כשבשיאו הגיע למקום ה-17.‏ "I Wanna Be Your Slave" הגיע למקום החמישי, וגרסת הכיסוי שלהם לשיר "Beggin'" ניצבה במקום השישי באותו המצעד. אחר כך נכנס השיר למצעד האמריקני במקום ה-17. "Beggin'" הגיע למקום ה-13 במצעד הבילבורד הוט 100. לו ול-"I Wanna Be Your Slave" הוענקו תואר זהב וכסף על ידי איגוד תעשיית ההקלטות הבריטי בהתאמה.
חברי מונסקין יצאו לסיבוב הופעות קטן בן חודשיים, במטרה לקדם את שיריהם החדשים. הם הופיעו בפסטיבלי רוק רבים דוגמת "Rock for People" ו-"Nova Rock Festival".‏ בד בבד פרסמו כי בכוונתם להוציא לאור אלבום אולפן חדש בסוף שנת 2021, ולצאת לסיבוב הופעות רחב בינואר 2022 כדי לקדם אותו.
ב-27 בספטמבר 2021 פורסמה הקלטה של ביצוע השיר "Beggin'" בהופעה חיה בפסטיבל "Ronquières 2021".‏ הסינגל העשירי של הלהקה, "Mammamia", יצא לאור ב-8 באוקטובר. בסוף אותו החודש היא ביצעה את "Beggin'" בתוכנית הלילה של ג'ימי פאלון ובמופע של אלן דג'נרס. הם הופיעו בטקס פרסי המוזיקה של MTV אירופה 2021, שם זכו בקטגוריית אמן הרוק הטוב ביותר, ובמקבילו האמריקאי.
בשנת 2022 נכללו ברשימת פורבס 30Under30 האירופאית.
במאי 2022 הוציאו את הסינגל "Supermodel" וביצעו בהופעת בכורה באירוויזיון 2022.
ב-19 בינואר 2023 הוציאו את האלבום !RUSH. ב-1 בספטמבר הוציאו את הסינגל "Honey (Are U Coming?)".
דיסקוגרפיה > אלבומי אולפן

2018: Il ballo della vita
2021: Teatro d'ira: Vol. 1
2023: Rush!
דיסקוגרפיה > מיני-אלבומים

2017: Chosen
2023: City Sessions (Amazon Music Live)
פילמוגרפיה

2018:‏ This is Måneskin
מאסטרד

| --- | --- |

 לידה:  5 ביוני 1990 (בן 34) לוס אנג'לס, ארצות הברית 
 שם לידה:  דיג'ון איסאיה מקפרליין
 שם במה:  מאסטרד • די ג'יי מאסטרד
 מוקד פעילות:  ארצות הברית 
 תקופת הפעילות:  מ-2009
 מקום לימודים:  Susan Miller Dorsey High School 
 סוגה:  מוזיקת היפ הופ 
 כלי נגינה:  כלי מקלדת 
 חברת תקליטים:  ריפבליק רקורדס 
 שיתופי פעולה בולטים:  רודי ריץ', טיי דולה סיין, טייגה, YG, מיגוס, פיוצ'ר, נאב, קנדריק למאר
 פרופיל ב-IMDb
 
דיג'ון איסאיה מקפרליין (באנגלית: Dijon Isaiah McFarlane; נולד ב-5 ביוני 1990), הידוע בשם הבמה מאסטרד (Mustard), וגם כדי ג'יי מאסטרד (DJ Mustard), הוא מפיק מוזיקלי, תקליטן, ראפר ופזמונאי אמריקאי. הוא ידוע בעיקר בשיתוף הפעולה המוצלח שלו עם קנדריק למאר, בשיתוף הפעולה עם האמנים YG וטיי דולה סיין מקליפורניה; ואמנים שונים נוספים בסוגות ההיפ הופ וה-R&B, מאז כניסתו למיינסטרים עם הפקת הסינגל "Rack City" של טייגה.
ביוגרפיה

מוסטרד נולד בלוס אנג'לס, קליפורניה להורים ג'מייקנים. בראיון למגזין The Fader בשנת 2013, הצהיר כי אביו גורש לג'מייקה כשהיה צעיר, אך הם עדיין שומרים על קשר. הוא החל לתקלט בגיל 11.
בראיון ל-Sway's Universe תיאר מאסטרד את הקשר העסקי שלו עם מוזיקאי הווסט קואסט YG, שמאז המיקסטייפ השני שלו, The Real 4Fingaz, הוא הפיק את כל המיקסטייפים שלו: "התחלתי להכין ביטים עבור YG; הוא היה מהאנשים הראשונים שעלו על הביטים שלי. התחלתי איתו, אז בשבילנו לעשות מיקסטייפ היה קל. יצרנו את צליל הריקודים הזה". מאסטרד הפיק סינגלים של YG כמו "Bitches Ain't Shit" בהשתתפות הראפרים טייגה וניפסי האסל, ו-"You Broke" בהשתתפות ניפסי האסל. במהלך שנת 2010, הוציא אלבום אוסף לא-רשמי בשיתוף אמנים שונים באמצעות הלייבל Thump Records, בשם Let's Jerk.
בסוף שנת 2011 הפיק את הסינגל השלישי של טייגה, מתוך אלבומו השני Careless World: Rise of the Last King, שהגיע למקום השביעי במצעד הבילבורד הוט 100 ולמקום הראשון במצעד שירי ה-R&B\היפ הופ. כמו כן, קיבל השיר את תואר הפלטינה הכפולה מאיגוד תעשיית ההקלטות האמריקאי. לדברי מאסטרד, המקצב של השיר נועד במקור ל-YG, אמנם בהמלצת YG, העניק את המקצב לטייגה.
במהלך שנת 2012, הפיק את השיר "I'm Different" של 2 צ'יינז, שיצא כסינגל השלישי מתוך אלבום הבכורה שלו, Based on T.R.U. Story. השיר הגיע למקום השישי במצעד שירי ה-R&B\היפ הופ וקיבל את תואר הזהב מאיגוד תעשיית ההקלטות האמריקאי, תוך שנמכר ביותר מ-500,000 עותקים באופן דיגיטלי. בהמשך השנה, הפיק את השיר "R.I.P" של הראפר יאנג ג'יזי, הסינגל הראשי מתוך המיקסטייפ העשירי שלו, It's Tha World. השיר הגיע למקום ה-17 במצעד שירי ה-R&B\היפ הופ.
בשנת 2013 הוציא מאסטרד את מיקסטייפ הבכורה הרשמי שלו, Ketchop. המיקסטייפ מכיל הופעות אורח של אמנים כמו YG, טיי דולה סיין וניפסי האסל. ביוני של אותה השנה, הפיק את שירו של הראפר B.o.B,‏ "HeadBand", בהשתתפות 2 צ'יינז, שהגיע למקום ה-21 במצעד שירי ה-R&B\היפ הופ. ב-17 בספטמבר, הוא הפיק את השיר "Show Me", של קיד אינק וכריס בראון, שיצא כסינגל הראשון מתוך אלבום האולפן השלישי שלו, My Own Lane. הסינגל הגיע בשיאו למקום השלישי במצעד השירים הקצביים של הבילבורד. ב-17 בספטמבר, הפיק את השיר "My Nigga" של YG, מתוך אלבום הבכורה שלו, My Krazy Life, שהגיע בשיאו למקום החמישי במצעד השירים הקצביים של הבילבורד. ב-18 בנובמבר, הודיע כי חתם בחברת רוק ניישן של ג'יי זי כאמן, וכי הוא עתיד להוציא אלבום אולפן משלו. ב-11 באוגוסט 2014, הוציא את האלבום, בשם 10 Summers.
בשנת 2016, הוציא את אלבומו השני, Cold Summer, מתוכו הסינגלים "Don't Hurt Me", בהשתתפות ניקי מינאז' וג'רמי, ו-"Wan't Her", בהשתתפות קוואבו ו-YG. האלבום הגיע למקום התשיעי במצעד אלבומי ה-Heatseeker של הבילבורד. בשנת 2019, הוציא את אלבומו השלישי, Perfect Ten, מתוכו הסינגל "Ballin" שהועמד לפרס גראמי לביצוע הראפ/שירה הטוב ביותר.
חיים אישיים

מקפרליין החל לצאת עם הדוגמנית שאנל תיירי בגיל 19; הזוג התארס בשנת 2018 והתחתן ב-10 באוקטובר 2020. יש להם בת ושני בנים.
ב-5 ביוני 2020, יום הולדתו, חשף מאסטרד באינסטגרם את ירידתו במשקל כ-47 קילו, והעלה תמונות של המראה החדש שלו. הוא הצהיר: "הבטחתי לעצמי בינואר לפני הסגר כי אני אתמקד יותר בבריאות שלי, בעצמי, אלך מהרשתות החברתיות, ולהתעלם מכל הסחות הדעת שלא הייתי צריך! ובכן הנה אני היום, בן 30 ובמשקל של פחות 47 קילו".
דיסקוגרפיה > אלבומי אולפן

2014: 10 Summers
2016: Cold Summer
2019: Perfect Ten
2024: Faith of a Mustard Seed
דיסקוגרפיה > מיקסטייפים

2013: Ketchup
2015: 10 Summers: The Mixtape Vol.1
פרסים ומועמדויות

| פרס | שנה | קטגוריה | עבור | תוצאה | מקור |
| --- | --- | --- | --- | --- | --- |
| פרס גראמי | 2025 | הקלטת השנה | "Not Like Us" | זכייה |  |
| פרס גראמי | 2025 | מפיק השנה, לא קלאסי | מאסטרד | מועמדות |  |
ביאורים

↑  בתור מפיק השיר
הערות שוליים

↑  "YG - The Real 4Fingaz". datpiff.
↑  "DJ Mustard talks Ratchet Movement". Sway's Universe. אורכב מ-המקור ב-2013-10-01.
↑  "Lets Jerk album". Amazon.
↑  "Gold & Platinum - Tyga". RIAA.
↑  "DJ Mustard talks Ratchet Movement". Sway's Universe. אורכב מ-המקור ב-2013-10-01.
↑  "Gold and Platinum - 2 Chainz". RIAA. אורכב מ-המקור ב-2013-02-01.
↑  Zeichner, Naomi. "DJ Mustard's Ketchup Mixtape". TheFader.
↑  "B.o.B - Chart History". Billboard.
↑  Ju, Shirley (2013-11-18). "DJ Mustard Signs With Roc Nation As An Artist | Get The Latest Hip Hop News, Rap News & Hip Hop Album Sales". HipHop DX. אורכב מ-המקור ב-2015-01-25. נבדק ב-2013-12-18.
↑  Davis, Justin (28 באפריל 2014). "DJ Mustard Announces the Title of His New Album". Complex Music. {{cite news}}:  (עזרה)
↑  "DJ Mustard's New Album '10 Summers' Will Be Available For Free On August 12 - XXL". נבדק ב-1 ביולי 2016. {{cite web}}:  (עזרה)
↑  Caldwell, Brandon (11 באוקטובר 2020). "DJ Mustard Gets Married To Longtime Girlfriend". HipHopDX. נבדק ב-15 באוקטובר 2020. {{cite web}}:  (עזרה)
↑  "Chanel Dijon & DJ Mustard Host Baby Shower for Their Third Child". Thesource.com. נבדק ב-2020-03-21.
↑  Zidel, Alex (15 ביוני 2020). "Mustard Looks Slim Following 47-Pound Weight Loss". HotNewHipHop. נבדק ב-17 ביוני 2020. {{cite web}}:  (עזרה)
↑  67th Annual GRAMMY Awards | GRAMMY.com, grammy.com
| --- | --- |
בקרת זהויות :  ISNI: 0000 0004 6650 6223  MusicBrainz: 0612bcce-e351-40be-b3d7-2bb5e1c23479  NLK: KAC2018K0340  VIAF: 114163706765729421255   WorldCat (עם VIAF): 114163706765729421255
France 24

| --- | --- |

 פרטי הערוץ
 מדינה:  צרפת
 קטגוריה:  ערוץ חדשות
 תאריך השקה:  6 בדצמבר 2006
 בעלות:  France Médias Monde 
 שפה:  צרפתית, אנגלית, ערבית, ספרדית
 משרד ראשי:  איסי לה מולינו 
 זמינות
 חבילה:  HOT • ‏yes • פרטנר tv FreeTV
 HOT:  צרפתית: אפיק 143  ערבית: אפיק 172  אנגלית: אפיק 201
 yes:  אנגלית: אפיק 104  צרפתית: אפיק 107
 פרטנר tv:  אנגלית: אפיק 83  צרפתית: אפיק 84  ערבית: אפיק 86
 
 www.france24.com
 
France 24 (מבוטא: "פראנס וֶן-קאטְרְ" בכל שלוש הגרסאות של הערוץ) הוא ערוץ חדשות ואקטואליה צרפתי המיועד לקהל זר, והוא משדר באנגלית, בצרפתית, בספרדית ובערבית. הערוץ החל לשדר ב-6 בדצמבר 2006 ונחשב לגרסה הצרפתית של CNN. שודר תחילה במפעילי לוויין וכבלים ברחבי העולם. במהלך 2010 החל הערוץ להפיץ את שידוריו באינטרנט דרך אפליקציה לאייפון ולאחר מכן גם לאייפד, וכן קיים אתר אינטרנט לערוץ. התכנים באתר ובאפליקציות מוצגים אף הם בשלוש השפות בהן משדר הערוץ.
הערוץ היה בבעלות משותפת של קבוצת TF1 מצד אחד ושל חברת France Télévisions (הכוללת את חמשת הערוצים הממלכתיים) מצד שני, שתי השותפות שנבחרו בזמנו כדי להקים את המיזם. ב-2008 נרכש חלקה של TF1 על ידי גוף ציבורי צרפתי ש-France Télévisions שייכת גם לו וכך ערוץ France 24 הוא ממלכתי וממומן על ידי ממשלת צרפת בתקציב שנתי של כ-80 מיליון אירו. בסיסו נמצא בפרוור הפריזאי איסי-לה-מולינו, משם משודרות מהדורות החדשות של הערוץ.
שליש מתוכן השידורים מיוצר על ידי הערוץ עצמו. השאר מקורו בתוכניות מהערוצים הממלכתיים (France Ô ,France 3 ,France 2), וכן סוכנות הידיעות הצרפתית, רדיו צרפת הבין-לאומי, TV5Monde, ארטה, יורוניוז, הערוץ הפרלמנטרי הצרפתי ועוד.
ביולי 2011 עלה הערוץ לשידור בישראל בגרסתו הצרפתית, באפיק 143 של HOT, ומשודר גם בגרסתו האנגלית, באפיק 201 של HOT (בעבר שודר באפיק 70), ובאפיק 104 של yes. ב-2013 גם גרסתו הערבית של הערוץ הועלתה לשידור באפיק 172 של HOT. שלוש השפות משודרות גם בפרטנר TV.
באפריל 2012 נחטף בקולומביה כתב הרשת, רומאו לנגלואה, והוחזק בידי מחתרת FARC.
באוגוסט 2023 הערוץ עלה ל-FreeTV.
הערות שוליים

↑  לי-אור אברבך, ‏"כדי להיות מובן ברחבי העולם אתה חייב לשדר באנגלית", באתר גלובס, 30 בנובמבר 2011
↑  International breaking news and headlines - France 24, France 24 (באנגלית)
↑  אורן פרסיקו, מחסור באווירה, עודף באובססיה, באתר העין השביעית, 11 בפברואר 2009
↑  אוריה כנף‏, כתב צרפתי נורה ונחטף על ידי מורדים בקולומביה, באתר וואלה, 29 באפריל 2012
| --- | --- |
בקרת זהויות :  NLI: 987007428932205171  BnF: cb15885260h (data)  GND: 7670700-3  LCCN: no2009120556  SUDOC: 131208241  VIAF: 148153894   WorldCat (עם VIAF): 148153894 
ערך זה הוא קצרמרבנושא תקשורת. אתם מוזמנים לתרום לוויקיפדיה ו.
Din (אתר אינטרנט)

| --- | --- |

 סוג:  אתר חדשות משפטי
 תקופת הפעילות:  מאי, 2007 – הווה (כ־2,020 שנה)
 https://www.din.co.il/
 
דין - עורכי דין ומידע משפטי בישראל הוא אתר אינטרנט בעברית, העוסק בתחומי המשפט. בשנת 2021, שינה האתר את כתובתו במסגרת מיתוג מחדש, מ-LawGuide.co.il ל-din.co.il.
אודות האתר

האתר הוקם בשנת 2007. באתר כ-20,000 דפי תוכן ותקצירי פסיקה במגוון תחומים, המציעים לגולשי האתר דרכים לפתרון בעיות משפטיות ומימוש זכויות.
בשנת 2020, ציין מעריב את האתר כבין "חמשת האתרים שיעזרו לכם לפתור בעיות משפטיות און ליין" ואתר וואלה! NEWS מנה אותו בין אתרי הייעוץ המשפטי לקבלת ייעוץ משפטי בחינם. כך גם בעיתון גלובס.
האתר כולל פורומים לפי תחומי משפט שונים, באמצעותם מקבל הציבור מענה לשאלותיו מכ-250 עורכי דין. האתר כולל גם מדריכים משפטיים, תקצירי פסקי דין, מגזין משפטי, מאגר חוזים וטפסים וערוץ וידאו משפטי. תשובות מהפורומים מצוטטות רבות בעיתונות.
באתר קיים מאגר גדול של שאלות ותשובות. קהילת עורכי הדין המספקים תשובות בהתאם לתחום עיסוקם יצרה מאגר תשובות מקיף, הכולל אינפורמציה רלוונטית לכלל גולשי האתר, ומאפשרת לקבל מענה מקצועי באופן אנונימי. בין עורכי הדין באתר אליעד שרגא, ראובן ליפקין, אוריאל זעירא, אהוד פאי ועוד.
לאתר יש הסכמי שיתוף פעולה לשימוש בתוכן חדשותי משפטי שהוא יוצר, עם וואלה! NEWS, מעריב, אתר N12, כלכליסט, מאקו וספורט5.
הערות שוליים

↑  אילן יצחייק, עלו ברשת: הנבחרים של 2008, באתר ynet, 21 בדצמבר 2008
↑  דניאל שחר, ‏5 אתרים שיעזרו לכם לפתור בעיות משפטיות און ליין, באתר מעריב אונליין, 25 במרץ 2020
↑  הקורונה בלבלה אתכם? אלה האתרים שיעזרו לכם לקבל ייעוץ משפטי בחינם, באתר וואלה, 16 באפריל 2020
↑  אפרת אהרוני, ‏אין מתנות חינם, אבל יש ייעוץ משפטי, באתר גלובס, 5 באוקטובר 2010
↑  אפרת אהרוני, ‏בדיקת "גלובס": היכן ניתן לקבל באינטרנט ייעוץ משפטי בחינם?, באתר גלובס, 6 באוקטובר 2010
↑  סוף האולם: הקריסה הגדולה של תעשיית החתונות, באתר וואלה, 20 באפריל 2020
 בעקבות הקורונה: מוותרים על ביטוח החובה, באתר וואלה, 27 באפריל 2020
עו"ד עידו לשם, אפוטרופסות בקורונה: 6 שאלות ותשובות, באתר ynet, 6 במאי 2020
עו"ד טליה רג'ואן, האם מקבלים שכר על שעות נוספות מהבית? זכויות עובדים בתקופת משבר הקורונה, באתר כלכליסט, 12 באפריל 2020
זכויות עובדים בתקופת הקורונה, באתר ערוץ 7, 13 באפריל 2020
↑  בעל חברה? כך תחסוך לעצמך המון כסף וכאב ראש, באתר וואלה, 14 ביוני 2017
↑  ייצוג משפטי, באתר מעריב אונליין
↑  ייעוץ משפטי - LawGuide, באתר N12
↑  עו"ד טליה רג'ואן, האם מקבלים שכר על שעות נוספות מהבית? זכויות עובדים בתקופת משבר הקורונה, באתר כלכליסט, 12 באפריל 2020
↑  none, ‏בגלל הקורונה - עליה בעיקולי מכוניות, באתר ‏מאקו‏, 5 באפריל 2020
↑  ניר בן טובים, מיומנו של מעקל מכוניות: "לא נכנס לפזורה הבדואית לבד", באתר
ספורט5
טיסה 178 של אורל איירליינס

| --- | --- |

המטוס כפי שצולם בנמל התעופה פולקובו, בספטמבר 2013
 תאריך:  15 באוגוסט 2019
 שעה:  06:10 שעון מוסקבה
 מיקום:  רוסיה ראמנסקויה, מחוז מוסקבה, רוסיה
 גורם:  נזקי גוף זר
 קואורדינטות:  55°30′43″N 38°15′07″E﻿ / ﻿55.512°N 38.252°E﻿ / 55.512; 38.252
 הרוגים:  0
 פצועים:  74
 נעדרים:  0
 ניצולים:  226
 המעורבים באסון

כלי טיס
 כלי טיס:  איירבוס
 מספר זנב:  VQ-BOZ
 שייכות:  אורל איירליינס
 מוצא:  רוסיה ז'וקובסקי
 יעד:  רפובליקת קרים סימפרופול
 חניות ביניים:  ללא
 מפעיל:  אורל איירליינס
 נוסעים:  226
 אנשי צוות:  7
 הרוגים:  0
 פצועים:  74
 נעדרים:  0
 ניצולים:  226
  (למפת רוסיה מוגדלת) מוסקבה סנקט פטרבורג נובוסיבירסק אנאדיר נורילסק סקנדינביה אי רו פה  קזחסטן איראן סין מונגוליה ק. יפן האוקיינוס השקט  אוקיינוס הקרח הצפונימיקום ההתרסקות(למפת רוסיה רגילה) מוסקבה סנקט פטרבורג נובוסיבירסק אנאדיר נורילסק סקנדינביה אי רו פה  קזחסטן איראן סין מונגוליה ק. יפן האוקיינוס השקט  אוקיינוס הקרח הצפונימיקום ההתרסקות(למפת מחוז מוסקבה רגילה) בלאשיחה חימקי פודולסק קורוליוב קולומנה סרפוחוב אורחובו זויבו  סרגייב פוסאד קלין דובנה ולדימיר ריאזאן טולה קלוגה ס. טבר ירוסלבל איוואנובו מוסקבהמיקום ההתרסקות(למפת מחוז מוסקבה מוגדלת) בלאשיחה חימקי פודולסק קורוליוב קולומנה סרפוחוב אורחובו זויבו  סרגייב פוסאד קלין דובנה ולדימיר ריאזאן טולה קלוגה ס. טבר ירוסלבל איוואנובו מוסקבהמיקום ההתרסקות
טיסה 178 של אורל איירליינס הייתה טיסת נוסעים מתוכננת ממוסקבה - ז'וקובסקי לסימפרופול שבחצי האי קרים, כאשר ב-15 באוגוסט 2019, מטוס האיירבוס A321 (‏VQ-BOZ) שהפעיל את הטיסה התנגש בלהקת שחפים לאחר שהמריא מז'וקובסקי ונאלץ לבצע נחיתת אונס בראמנסקויה שבמחוז מוסקבה, בשדה תירס המרוחק כמה קילומטרים משדה התעופה. בזכות תפקודו הנכון של צוות הטיסה כל 226 הנוסעים ניצלו. התקרית מכונה בשם "הנס על ראמנסקויה".
התאונה

המטוס ספג מכת ציפורים זמן קצר לאחר ההמראה משדה התעופה הבינלאומי ז'וקובסקי שבמוסקבה, רוסיה, אל שדה התעופה הבינלאומי בסימפרופול, קרים. נוסע תיעד את הרגע בו להקת שחפים פגעה בשני מנועי ה-CFM56-5. להקת הציפורים הראשונה שהתנגשה במטוס גרמה לאובדן כוח מוחלט במנוע השמאלי. תנודת ציפורים שנייה הביאה לכך שהמנוע הימני התקשה לייצר דחף מספיק כדי לשמור על עילוי. המטוס ביצע נחיתת אונס קשה בשדה תירס במרחק 5.13 קילומטרים משדה התעופה הבינלאומי ז'וקובסקי. כל 226 הנוסעים ואנשי הצוות ניצלו. כ-50 נוסעים קיבלו טיפול רפואי במקום. עשרים ותשעה אנשים נוספים נלקחו לבית החולים, מתוכם נפצעו 23 אנשים. שישה אנשים אושפזו בבית החולים.
זמן קצר לאחר התאונה, אוראל איירליינס פרסמה הודעה בטוויטר ובה נאמר כי "בטיסת U6178 ז'וקובסקי-סימפרופול, כשטסה מז'וקובסקי, הייתה פגיעה גדולה של ציפורים במנועי המטוס. המטוס ביצע נחיתת חירום. הנוסעים ואנשי צוות לא נפצעו". חברת התעופה שיבחה את מקצועיות צוות הטיסה.
צוות הטיסה

קברניט הטיסה היה דמיר יוסופוב (Дамир Юсупов), בן 41. הוא השלים את לימודיו ב-2013 באוניברסיטת סנקט פטרבורג לתעופה אזרחית. כבר באותה שנה החל לעבוד כטייס באורל איירליינס. ב-2018 למד במכון אוליאנובסק לתעופה אזרחית בתחום ניווט אווירי. בעת התקרית היה בעל ניסיון של שנת טיסה וצבר כ-3,000 שעות טיסה.
טייס משנה היה גאורגי מורזין (Георгий Мурзин), בן 23 ובוגר אוניברסיטת סנקט פטרבורג לתעופה אזרחית. הוא עבד בחברת התעופה החל מאוקטובר 2018 ולרשותו היו כ-600 שעות טיסה.
המטוס

מטוס התאונה היה מטוס איירבוס A321-211, שנרשם בברמודה כ-VQ-BOZ, msn 2117. הוא נבנה בשנת 2003. כלי הטיס נפגע באופן שאינו מאפשר את תיקונו.
חקירה

ועדת התעופה הבין-מדינתית (Межгосударственный авиационный комитет, בראשי תיבות МАК) האחראית לחקירת תאונות תעופה אזרחיות ברוסיה, חקרה גם את נסיבות טיסה זו בשיתוף פעולה עם ועדת החקירות הפדרלית והמשרד הצרפתי לחקר וניתוח ביטחון התעופה האזרחית והמכון לחקר התעופה על שם גרומוב.
תגובות

לאחר התקרית, בישיבת ממשלת רוסיה, ראש הממשלה מדבדב אמר שפעולות הטייסים היו הרואיות וכי יוענקו להם עיטורים ממלכתיים. דובר הקרמלין דמיטרי פסקוב, אישר כי הנשיא פוטין אכן יעניק להם עיטורים. הקברניט וטייס המשנה עוטרו בתואר גיבורי רוסיה ואות האומץ.
בתקשורת הרוסית ובניו יורק טיימס השוו את התקרית במחוז מוסקבה עם הנס על ההדסון, כאשר קברניט הטיסה צ'סלי סאלנברגר הצליח להנחית מטוס נוסעים על ההדסון לאחר שמנועיו כשלו בעקבות פגיעת ציפורים.
המקרה עובד לסרט קולנוע בשם "בשמש לאורך שדות התירס" (אנ') שיצא לאקרנים במרץ 2023, בכיכובו של יגור ברוייב כדמיר יוסופוב.
ראו גם

טיסה 366 של אירופלוט
טיסה 1549 של יו אס איירווייז
הערות שוליים

↑   "סאלי הרוסי": מטוס נוסעים איבד מנועיו מפגיעת שחפים וביצע נחיתת אונס בשדה תירס, באתר TheMarker‏, 15 באוגוסט 2019
↑  נפגע בהמראה: 23 פצועים בנחיתת חירום של מטוס נוסעים במוסקבה, באתר וואלה, 15 באוגוסט 2019
↑  רוסיה: מטוס פגע בשחפים ונחת בשדה תירס, באתר ynet, 15 באוגוסט 2019
1 2  תיעוד: מטוס נוסעים רוסי מבצע נחיתת אונס - ללא גלגלים ליד מוסקבה, באתר ‏מאקו‏, 15 באוגוסט 2019
1 2 3 4  נס מעל מוסקבה: ברוסיה מהללים את "הטייס הגיבור", באתר ynet, 15 באוגוסט 2019
1 2  "VQ-BOZ accident details". Aviation Safety Network. נבדק ב-15 באוגוסט 2019. {{cite web}}:  (עזרה)
1 2  Hradecky, Simon. "Accident: Ural A321 at Moscow on Aug 15th 2019, bird strike into both engines forces landing in corn field". Aviation Herald. נבדק ב-15 באוגוסט 2019. {{cite web}}:  (עזרה)
↑  Cole, Brendan. "Russian Plane With 234 People On Board Crash-lands in Cornfield After Birds Fly Into Engine Causing Fire, 23 Injured". Newsweek. נבדק ב-15 באוגוסט 2019. {{cite web}}:  (עזרה)
↑  "Russia bird strike: 23 injured after plane hits gulls and crash-lands". BBC News Online. נבדק ב-15 באוגוסט 2019. {{cite web}}:  (עזרה)
↑  "Passengers injured in emergency landing after Russian jet hits birds". CBS News. נבדק ב-15 באוגוסט 2019. {{cite web}}:  (עזרה)
1 2  Fox, Kara. "Russian jet crash-lands in field outside Moscow after striking flock of gulls". CNN. נבדק ב-15 באוגוסט 2019. {{cite web}}:  (עזרה)
↑  הדיווח המקורי בחשבון הטוויטר של Ural_Air_Lines‏: На рейсе U6178 Жуковский-Симферополь при вылете из Жуковского произошло многочисленное попадание птиц в двигатели самолета. Самолет совершил вынужденную посадку. Пассажиры и экипаж не пострадали.
↑  פרטי החקירה באתר הוועדה (ברוסית)
↑  Чудесная посадка Airbus: подробности переговоров и первые кадры из салона
↑  Путин присвоил звания Героев России летчикам самолета, совершившего посадку под Жуковским, טא"ס // תרגום: פוטין העניק תוארי גיבורי רוסיה לטייסים שהנחיתו את המטוס סמוך לז'וקובסקי
המטוס לאחר נחיתת החירום
הטיסה אחרי הנחיתה במבט מהאוויר
גולר

| --- | --- |

 סוג:  אתר ספורט
 תקופת הפעילות:  2010–הווה (כ־15 שנים)
 מייסדים:  אוהד רון
 שירותים עיקריים:  חדשות ותוצאות ספורט
 הרשמה:  אין
 goler1.co.il
 
סמליל האתר הישן
ערך זה עוסק באתר אינטרנט ישראלי. אם התכוונתם למשמעות אחרת, ראו .
גולר הוא אתר אינטרנט ישראלי העוסק בכדורגל, בעיקר בליגות החובבניות.
היסטוריה

האתר הוקם בשנת 2010 על ידי אוהד רון, שחקן עבר במספר קבוצות בליגות הנמוכות בישראל, שהבולטת שבהן היא עירוני קריית שמונה, בה שיחק בשנים 1998–2002.
בניגוד לאתרי הספורט הגדולים בישראל המתמקדים בליגות הבכירות של הכדורגל הישראלי והבינלאומי, גולר מקדיש את תכניו בעיקר לליגות הנמוכות והחובבניות, שאינן זוכות לסיקור בתקשורת הארצית.
האתר מכיל ראיונות עם שחקנים, אנשי צוות ואוהדים של הליגות החובבניות, סיקור משחקנים ותחזיות לפני מחזורי משחקים בליגות א' ו-ב'. כמו כן, מספק בזמן אמת את תוצאות המשחקים שמתקיימים במגרשי הספורט בליגות אלו.
בשנים 2013–2017 התקיים שיתוף פעולה בין גולר לאתר הספורט "ONE", במסגרתו שותפו כתבות גולר באתר בחלק המוקדש לליגות הנמוכות בישראל.
התאבדות בישראל
אובדנות בצה"ל

בתקופת רגיעה התאבדויות הן בין גורמי המוות העיקריים בקרב חיילי צה"ל.
בשנת 2005 התאבדו 36 חיילים.
בשנת 2006 התאבדו 28 חיילים.
בשנת 2007 התאבדו 18 חיילים.
בשנת 2008 התאבדו 22 חיילים.
בשנת 2009 התאבדו 21 חיילים.
בשנת 2010 התאבדו 28 חיילים.
בשנת 2011 התאבדו 21 חיילים.
בשנת 2012 התאבדו 14 חיילים.
בשנת 2013 התאבדו 6 חיילים.
בשנת 2014 התאבדו 15 חיילים.
בשנת 2015 התאבדו 13 חיילים.
בשנת 2016 התאבדו 15 חיילים.
בשנת 2017 התאבדו 16 חיילים.
בשנת 2018 התאבדו 9 חיילים.
בשנת 2019 התאבדו 12 חיילים.
בשנת 2020 התאבדו 9 חיילים.
בשנת 2021 התאבדו 11 חיילים.
בשנת 2022 התאבדו 14 חיילים. באותה השנה התקבלו בעמותת ער"ן כ-600 פניות שכללו כוונות אובדניות.
אחוז המתאבדים בשנת השירות הראשונה שלהם גדול מבשאר שנות השירות, אך יש גם מקרי התאבדות של משרתי קבע.
אתוס ההתאבדות בהיסטוריה של ישראל

בשנות ראשית הציונות וקום המדינה התחזק אתוס ההתאבדות במקרה של חוסר ברירה, בעקבות התחזקות אתוס מגיני מצדה. שרה אהרנסון 'גיבורת ניל"י' התאבדה כדי לא לגלות דבר לטורקים. כך גם עשו אסירי האצ"ל והלח"י משה ברזני ומאיר פיינשטיין בכלא בירושלים, כדי להימנע מתליה בידי הבריטים. מנהיגי מרד גטו ורשה אשר נפלו בידי הגרמנים התאבדו על ידי נטילת ציאניד. בעת מלחמת העולם השנייה תוכננה תוכנית מצדה ואף נבנו מבנים למימוש תוכנית זו (על יד כלא 6 והכניסה לבית אורן).
התאבדותו של אורי אילן, שבוי שהתאבד בכלא הסורי כדי שלא למסור סודות צבאיים, וכן הקרבתם העצמית של חיילים שקפצו על רימון חי על מנת למנוע פגיעה בחבריהם, נחשבות לפרשות גבורה.
חקר ההתאבדות בישראל

מספר דמויות הובילו את לאורך השנים את חקר האובדנות בישראל, מהאספקט של בריאות הנפש: אלן אפטר, ישראל אור-בך, יוסי לוי בלז, ענת ברונשטיין קלומק וגיל זלצמן הם דוגמאות לחוקרים ישראלים המרבים לפרסם מחקרים בתחום. זה. במרכז האקדמי רופין פועל זה מספר שנים 'המרכז לחקר האובדנות והכאב הנפשי', המהווה גוף מחקר מרכזי בארץ בתחום. משרד הבריאות מפרסם אחת לתקופה חוברת בשם 'אובדנות בישראל' בה מרוכז מידע סטטיסטי על התאבדויות בארץ לאורך השנים.